АҞӘА, жьҭаара 29 - Sputnik. Атәыла ахада Рауль Ҳаџьымба Аԥсны аԥыза-министр актәи ихаҭыԥуаҩыс деиҭеит Даур Аршба.
Аԥсны Атәылахьчара аминистрс ихьӡ ҳәоуп Мираб Кьышьмариа. Аԥсны Аҩныҵҟатәи аусқәа рминистрс дҟаҵоуп Гарри Аршба. Адәныҟатәи аусқәа рминистрс дшыҟаз даанхеит Даур Ақаҩба. Аҳәынҭқарратә ҳазалхратә еилакы ахантәаҩыс ихьӡ ҳәоуп Гурам Инаԥшьба.
Аԥсны Аҳәынҭқарра азакәан инақәыршәаны, Аминистрцәа Реилазаара зегьы ԥхьатәара ицеит жьҭаара 10 рзы. Абри ашьҭахь Аԥыза-министр иуалԥшьоуп аилазара ҿыц реиҿкаара. Уаанӡатәи аилазаара рнапынҵақәа нарыгӡоит хымз иреиҳамкәа. Иахьазы аминистрцәа зегьы "анапынҵақәа назыгӡо" истатус рымоуп.